"Ο πόλεμος στο Ιράκ άξιζε το κόπο παρά το κόστος"
ομιλία Μπούς για την 5η επέτειο απ' την έναρξη του πολέμου
Ο πρόεδρος Μπούς δήλωσε ότι ο πόλεμος στο Ιράκ άξιζε το κόπο, παρά το υψηλό κόστος σε χρήματα και ανθρώπινες ζωές. Σε ομιλία του που θα εκφωνήσει σήμερα στο Αμερικανικό Υπουργείο Άμυνας, ο κ. Μπούς θα τιμήσει την 5η επέτειο απ’ την έναρξη του πολέμου στο Ιράκ. Στην ομιλία του ο Αμερικανός πρόεδρος θα επισημάνει ότι έχουν υπάρξει στιγμές θριάμβου και τραγωδίας τα τελευταία 5 χρόνια, αλλά θα σημειώσει ότι η στρατηγική της κυβέρνησης του στο Ιράκ έχει καταστήσει δυνατή μια ευρύτερη νίκη στο πόλεμο κατά της τρομοκρατίας. Ο κ. Μπούς θα δηλώσει επίσης ότι οι επικριτές του πολέμου υπερβάλλουν για το κόστος. Πάντως σφυγμομέτρηση που δόθηκε στη δημοσιότητα τη Τρίτη δείχνει ότι το 64% των Αμερικανών πιστεύει ότι το κόστος του πολέμου στο Ιράκ δεν άξιζε το κόπο. Στο μεταξύ, στο Ιράκ η κύρια οργάνωση Σουνιτών μποϋκοτάρισε συνέδριο που αποσκοπεί στην γεφύρωση των διαφορών μεταξύ αντιπάλων πολιτικών παρατάξεων της χώρας. Εκπρόσωπος της οργάνωσης δήλωσε ότι οι πολιτικές ανησυχίες των Σουνιτών δεν εισακούγονται. Πάντως το συνέδριο άρχισε τη Τρίτη στη Βαγδάτη με ομιλία του πρωθυπουργού, Νούρι Αλ Μαλίκι, ο οποίος ζήτησε απ’ τους ηγέτες όλων των πολιτικών παρατάξεων να υποστηρίξουν την εθνική συμφιλίωση. Άλλη μια οργάνωση το κόμμα των Σιιτών πιστό στον ακραίο κληρικό Μουκτάντα Αλ Σάντρ, αποχώρισε από το συνέδριο λέγοντας ότι πρόκειται για προπαγάνδα χωρίς περιεχόμενο. Εδώ στην Ουάσιγκτον, ο εκπρόσωπος του Στέητ Ντηπάρτμεντ δήλωσε ότι οι ΗΠΑ πιστεύουν στην ικανότητα των πολιτικών ηγετών του Ιράκ να συνεργαστούν και να καταλήξουν σε συμβιβασμούς.